**Hjemsendelse med løn i henhold til lønkompensationsordningen**

[Virksomhedens navn] er ekstraordinært hårdt økonomisk ramt som følge af COVID-19/corona-virus. På denne baggrund hjemsendes du med løn i perioden fra den [dato] til og med den [dato] 2020. Hjemsendelsen sker som alternativ til afskedigelse, som ellers havde været nødvendigt.

I henhold til trepartsaftalen om midlertidig lønkompensation er du forpligtet til at anvende ferie, feriefridage og/eller afspadsering på 1,67 dage pr. måned, du er hjemsendt.

For dig betyder det, at du skal anvende i alt [**antal**] dages ferie, feriefridage og/eller optjent afspadsering under hjemsendelsen. Dette antal dage vil blive placeret forholdsmæssigt over hjemsendelsesperioden, medmindre vi bliver enige om noget andet.

Hvis du har ferie, feriefridage og/eller afspadsering til gode, som kan dække det ovennævnte antal dage, trækker vi dem derfor. Såfremt du ikke har ferie, feriefridage og/eller afspadsering til gode svarende til det ovennævnte antal dage, skal du holde tjenestefri uden løn eller anvende feriedage fra det nye ferieår. Du bedes nedenfor angive, hvordan du ønsker, at det ovennævnte antal dages tjenestefri uden løn i så fald skal afholdes.

* feriedage fra det nye ferieår
* tjenestefrihed uden løn

Det understreges, at du ikke må arbejde for virksomheden eller påtage dig andet lønnet arbejde, mens du er hjemsendt i lønkompensationsperioden, og at du kan blive kaldt retur på arbejdet med dags varsel, såfremt der skulle opstå pludselig sygdom og/eller mangel på arbejdskraft. Under hjemsendelsen er du fortsat omfattet af din loyalitetspligt over for [virksomhedens navn].

Såfremt du overtræder disse regler, således at [virksomhedens navn] fx mister lønkompensation for dig, må du forvente, at den mistede lønkompensation vil blive modregnet i din løn, ligesom det vil kunne få ansættelsesretlige konsekvenser i form af opsigelse eller evt. bortvisning.

Hvis du ikke har mulighed for at udskrive og underskrive vedlagte dokument, kan du returnere bekræftelse på modtagelse pr. e-mail sammen med din eventuelle stillingtagen til afholdelse af de tjenestefri dage uden løn, jf. ovenstående.

Sted, dato Sted, dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Virksomhedens navn Medarbejderen navn